Ghid pentru realizarea doumentului Buget detaliat și prognoză financiară 

I.	Buget detaliat – Informaţii detaliate despre această foaie de lucru pot fi găsite în Excel și în textul Apelului pentru Propuneri. 
II.	Situații financiare -  istoric si prognoze 
III.	Informaţii suplimentare pentru Aplicanți
Generalităţi:
1.	Valorile completate se vor referi la ultimii 4 ani istorici (dacă sunt disponibile). 
2.	Se vor completa doar căsuţele de culoare gri/galbenă, restul valorilor urmând a se calcula în mod automat în baza unor formule.
3.	Pentru perioada de implementare, pentru a facilita calculul, întreaga valoare a investiției va fi luată în considerare într-un an.
Bilanţ_Date istorice
Foaia de lucru va conține informații financiare din ultimii 4 ani (atunci când aceste date sunt disponibile). 
Corespondența cu formularul de bilanț standard în legislația română:

Fișier Excel	Formular standard bilanţ	
TOTAL ACTIV	
Imobilizări necorporale 	Total imobilizări necorporale 	
Imobilizări corporale 	Total Imobilizări corporale 	
Imobilizări financiare 	Imobilizări financiare 	
Stocuri 	Stocuri + Cheltuieli în avans (Sume de reluat intr-o perioadă de până la un an)	
Creanţe comerciale 	Total creanţe comerciale 	
Investiţii pe termen scurt 	Total investiţii pe termen scurt 	
Depozite bancare 	Total casa si conturi bancare 	
*Cheltuieli în avans (Sume de reluat intr-o perioadă mai mare de un an) vor fi completate la activele corespunzătoare (active fixe sau active circulante). 	
               TOTAL PASIV	
Capital vărsat 	Capital + Prime de capital + Rezerve din reevaluare + Rezerve 	
Rezultatul reportat 	Profitul sau pierderea Reportata + Profitul sau pierderea exercitiului financiar – Repartizarea profitului	
Pachet minoritar de acţiuni 		
Provizioane 	Total provizioane 	
Alte pasive pe termen lung 	Datorii – sumele care trebuie plătite într-o perioadă mai mare de un an + Venituri în avans: Sume de reluat într-o perioadă mai mare de un an	
Datorii la instituţii financiare 	Sume datorate instituţiilor de credit 	
Creditori comerciali 	Avansuri încasate în contul comenzilor + Datorii comerciale: furnizori + Efecte comerciale de platit	
Impozite și taxe publice 	Alte datorii, inclusiv datorii fiscale și sume datorate la bugetul asigurărilor sociale	
Alte datorii pe termen scurt 	Venituri in avans: Sume de reluat într-o perioadă de până la un an + Alte datorii pe termen scurt care nu sunt incluse în categoriile de mai sus	

Profit și pierderi_istoric
Foaia de lucru va conține informații financiare din ultimii 4 ani (atunci când aceste date sunt disponibile). 
Corespondența cu formularul de profit și pierderi în legislația română:

Fișier Excel	Formular standard profit și pierderi	
                                                                  VENITURI DIN EXPLOATARE	
Venituri 	Cifra de afaceri netă 	
Alte venituri din exploatare 	Suma tututor celorlalte venituri din exploatare 	
COSTURI DE EXPLOATARE 	
  Variaţia stocurilor 	Daca este cazul: Ajustări de valoare privind activele circulante 	
Costul mărfurilor vândute 	Cheltuieli pe materii prime și consumabile + Alte cheltuieli materiale + Alte cheltuieli externe (cu energie și apă) + Cheltuieli privind mărfurile
– Reduceri comerciale primite 	
Cheltuieli cu salariile 	Total cheltuieli cu personalul 	
Depreciere și amortizări 	Ajustări de valoare privind imobilizările corporale și necorporale 	
Alte cheltuieli de exploatare 	Alte cheltuieli de exploatare 	
ACTIVITATEA FINANCIARĂ	
Venituri financiare 	Total venituri financiare 	
Cheltuieli financiare, din care: 	Total cheltuieli financiare 	
Cheltuieli cu dobânzile 	Cheltuieli privind dobânzile 	
ALTE ACTIVITĂŢI*	
Alte venituri 	Total alte venituri 	
Alte cheltuieli 	Total alte cheltuieli 	
IMPOZITE	
Impozite pe venit  	Impozit pe venit/profit	
Alte impozite 	Alte impozite neprezentate la elementele de mai sus 	
*În cazul ONG-urilor 

Costuri și venituri proiect (Această secțiune va fi completată doar pentru proiectele generatoare de profit).
Valorile vor lua în considerare NUMAI VENITURILE ȘI COSTURILE PROIECTULUI și NU întreaga activitate a  companiei.

Analiza va lua în considerare perioada de implementare a proiectului: dacă proiectul nu va genera venituri (economii de costuri) și/sau costuri în perioada de implementare, nu se vor completa valorile aferente anilor corespunzători.
Dacă se intenționează a fi luată în considerare valoarea reziduală, aceasta se va calcula în baza metodei continuităţii fără o rată de creștere și fără valoarea lichidării activelor. Pentru a calcula valoarea reziduală, selectați mai întâi domeniul proiectului dvs. din lista pusă la dispoziţie (derulaţi lista în jos pentru afișarea domeniilor) și apoi completați perioada de viață a investiției (conform specificațiilor tehnice ale echipamentului/instalației).
I.	VENITURI și/sau ECONOMII
a)	Venituri/economii din exploatarea proiectului: Se va prognoza numărul de unități de energie (energie electrică/termică în MWh) prognozat pentru a fi vândut/utilizat pentru consum propriu împreună cu prețul unitar (în EUR/MWh). Acesta va fi completat numai pentru numărul de unități de energie (MWh) prognozate a fi produse în cadrul proiectului.
a)	
Prețul energiei produse spre comercializare va avea valoarea fixă de 50 EUR/MWh (date de referinţă din raportul OPCOM pentru 2020: OPERATORUL PIEŢEI DE ENERGIE ELECTRICĂ DIN ROMÂNIA (opcom.ro)).
Prețul energiei pentru consumul propriu se calculează ca media prețului plătit de către Promotor în anul anterior. Se vor avea in vedere facturile la energie emise în anul anterior.
În cazul proiectelor de eficiență energetică: veniturile vor fi considerate energia economisită ca urmare a implementării măsurilor de eficiență în cadrul proiectului. Prețul energiei va fi calculat ca media prețului plătit de către Promotor în anul anterior, în baza facturilor la energie emise în anul anterior. 
b)	Alte venituri (vă rugăm să detaliați): Se vor prognoza sumele corespunzătoare pentru alte tipuri de venituri generate de proiect și se vor oferi informații succinte despre aceste venituri.  
II.	COSTURI DE EXPLOATARE 
a)	Cheltuieli cu personalul – se calculează în baza numărului de angajați suplimentari dedicati operaraii proiectului și a salariului unitar mediu brut pentru exploatarea investiției;
b)	Costuri de întreţinere – se calculează în baza costurilor de întreținere generate de investiția realizată în cadrul proiectului; 
c)	Alte cheltuieli – se iau în calcul alte tipuri de costuri anuale generate de implementarea proiectului. Vor fi identificate de către Promotor și detaliate; 
d)	Cheltuieli administrative și costul utilităţilor (anuale) - se vor prognoza valorile lunare pentru consumul de apă, consumul de energie, chirie, consumabile și alte cheltuieli (detalii succinte despre celelalte cheltuieli); 
e)	(Dacă este cazul) Servicii furnizate de terți, costuri generate pentru protejarea mediului etc.: se vor prognoza valorile anuale aferente altor costuri de exploatare specifice, necesare pentru exploatarea proiectului.
III.	Informaţii suplimentare destinate Solicitanţilor 
Toate proiectele ar trebui să fie profitabile din punct de vedere financiar. Având în vedere o rată de actualizare de 4%, așa cum a fost propusă de Innovation Norway, vor fi analizați următorii indicatori:
Fara grant: 
•	VAN (valoarea trebuie să fie pozitivă);
•	RIR (valoarea trebuie să fie mai mare decât rata de actualizare). 
Cu grant: 
•	VAN (valoarea trebuie să fie pozitivă);
•	RIR (valoarea trebuie să fie mai mare decât rata de actualizare). 
Valorile anuale pentru rambursarea împrumuturilor necesare (dobânda plus principal) nu vor fi incluse în cheltuielile operationale preconizate a fi generate ulterior finalizării proiectului, in perioada de operare.
Informații suplimentare despre cum se calculează indicatorii se regăsesc în acest document, în secțiunile dedicate de mai sus precum și în documentul cu Întrebări și Răspunsuri care vor fi actualizate cu regularitate pe toată durata în care Apelul pentru Propuneri este deschis.